Songket Silungkang

Songket Silungkang adolah sajinih songket dari Minangkabau buatan masyarakaik Silungkang, Kabupaten Sijunjung. Ilimu mananun songket Silungkang ko barasa dari Tiongkok Daratan nan kudian manyeba ka Silungkang. Mananun Songket Silungkang dilakukan dek anak-anak gadih jo ibu rumah tanggo untuak maisi wakatu luang. Songket Silungkang dibuek dalam bantuak kain, saruang jo salendang untuak digunokan dalam acara-acara adaik sarato jo panikahan masyarakaik Minangkabau.

Sijarah 
Pangatahuan tantang pambuatan Songket Silungkang ko bamulo dari pangatahuan mananun dari Daratan Tiongkok nan kudian manyeba ka Karajaan Siam di Thailand. Salanjuiknyo, pangatahuan iko manyeba pulo ka nagari-nagari di Semenanjung Malaya yaitunyo Selangor, Kelantan, Terengganu jo Brunei Darussalam. Pado abaik ka-16 Masehi, ilimu mananun songket taseba laweh dek Ali Dalimo dari Selangor ka Silungkang, Siak jo Palembang.

Motif

Motif itiak pulang patang 
Motif itiak pulang patang babantuak gambar itiak nan bajalan barurutan sarato jo bairiangan untuak pulang pado patang hari. Itiak malambangkan kahidupan masyarakaik nan lamah tapi dapek hiduik basamo, damai sarato jo panuah kasiah sayang. Salain itu, itiak dapek pulo malambangkan karajo kareh untuak mandapek rasaki samanjak pagi sarato mansyukurinyo di patang atau sanjo hari. Parilaku iko marupokan sikap nan dijunjuang tinggi dalam masyarakaik Minangkabau.

Motif pucuak rabuang 
Motif pucuak rabuang barupo gambar pucuak rabuang. Panggunoannyo pado bagian ateh kain saruang, bagian bawah saruang jo di ujuang salendang. Motif iko malambangkan basonyo kahidupan adolah sasuatu nan bamanfaaik dan indak patuik disio-siokan. Pasan iko disimbolkan dari kahidupan batuang nan bamulo dari rabuang.

Lagu 
Daerah Silingkang mampunyoi topografi babukik-bukik sainggo indak sasuai untuak ka sawah. Karanonyo, anak-anak gadih jo ibu rumah tanggo hanyo malakuan padok rumah tanggo, sadangkan wakatu luangnyo diisi jo mananun songket. Sambia mananun, inyo ka malantunkan lagu barikuik:Turak didorong stkek dipantak

Banang saute babantuak kain 

Anak dtdendang nast dttanak 

Banang saute babantuak kain 

Payobada suku Malowe 

Supanjang Dali mo Jao

Banang dituriang sainggo lapeh  

Anak didendang lalok juo

Rujuakan

Daftar pustaka 

 
 
 

Kain
minangkabau
Songket